**פרוטוקול ישיבת ועד מס' 262**

**שם הוועד המקומי: מושב בית נקופה**

תאריך הישיבה: 17.12.23

משתתפים: מר שלומי מויאל, מר דרור גליד, הגב' יפה כהן, הגב' אילנית שטוקהיים, מנהלת הקהילה שנהב בן שחר.

לא נכחו: דוד אבו נציג היישוב במליאה, חברת הועד הגב' דיקלה סימני

בישיבה ידונו הנושאים הבאים:

**1. מנהלה:**

א. עדכון סטאטוס כספי.

ב. עדכון בנושא בחירות לוועד המקומי

ג. תקציב 2024

ד. פעילות חקלאית בחלקות ב' ויציאת בעלי חיים למרעה משערי המושב.

ה. שימוע התנגדויות בפני חוקר – 26.12 יום שלישי בשעה 16:00 בוועדה המחוזית.

**2. פני הכפר:**

א. דיון בנושא העסקת החצרן.

**3. שמירה ובטחון:**

א. קביעת נוהל לסגירת שערים בהיקף.

4. **תרבות וחינוך:**

א. פעילות חוסן

ב. עדכון בנושא צהרון ילדי א-ג

5. **עדכונים נוספים.**

1. **מנהלה**
2. **עדכון סטאטוס כספי –**

**מנהלת קהילה שנהב בן שחר:**

ירידה משמעותית בכספי המיסים מספטמבר 2022.

בחודשים האחרונים לא נשלחו הודעות חיוב לתושבים כלל.

בעקבות כך, התחלנו עבודה משותפת יחד עם אגף גבייה להגדיל את המספרים על מנת לסיים את השנה קרוב יותר למה שאנחנו רגילים.

ינואר פברואר נעבוד על תקציב של 40 אל"פ ש"ח לחודש.

נכון להיום, כרטיס החו"ז בחובה – 195,000 ₪

טרם הוכנסו כספי מיסים תקופה 11-12 (צפי 60 אל"פ)

עו"ש יתרת זכות 11,000 – לפני הוצאות מים, חשמל דצמבר 2023 , תנועת הנוער 10,000 ש"ח.

1. **עדכון בנושא בחירות לוועד המקומי-**

**מנהלת קהילה שנהב בן שחר:** הבחירות לרשויות המקומיות בישראל צפויות להיערך ב 30.1.24.

1. **תקציב 2024** –

**מנהלת קהילה שנהב בן שחר:**

הועד הנוכחי יכין תקציב לשנת 2024 לא יאוחר מיום 1.1.24

תקציב שנעבוד עליו בחודשי ינואר-פברואר 45,000 לחודש לכל היותר.

שני נושאים שמביאה לדיון בשלב זה –

**ניקיון –** **חלק זה הוסר בשל צנעת הפרט, הפרוטוקול המלא נצמא במשרד הועד המקומי בלבד.**

**מועדון ותיקים –**

**מנהלת הקהילה שנהב בן שחר:** יפה מבקשת שניקח בחשבון בתקציב הקרוב העסקת עובד/ת שיהיה אחראי על רכישת מוצרים והכנת המזון לוותיקים, פעמיים בשבוע, ישנה טענה מצד הוותיקים שהם לא אוהבים שכולם נוגעים בהכל, אלא היו רוצים מישהי שתכין ותגיש באופן אסתטי.

**חבר הועד דרור גליד:** למה אני משלם לילדים על הצהרון 900 ₪ כל חודש ולא הועד ממן את זה?

**חברת הועד יפה בן עטר:** הוותיקים זה לא עובד כמו הילדים.

**חבר הועד דרור גליד:** עכשיו שנהב הציגה שאנחנו צריכים להצטמצם.

**חברת הועד אילנית שטוקהיים:** אם היה לנו תקציב רחב ונדיב, אז באמת לא היינו צריכים להתחשבן על כל דבר. כל התושבים שלנו, גם הוותיקים ברוך השם בסדר. אפשר להחליט שמישהו מהם עושה את זה , וגם שיאספו קופה קטנה שכל אחד נותן, אפשר לחשוב על פתרונות.

**חברת הועד יפה בן עטר:** עד עכשיו 6 שנים עשיתי את זה בהתנדבות , ואני אומרת את זה ממקום שזה לא תקציב גדול לתמחר את זה, מדובר בשעה שעתיים למישהי שתקנה את המוצרים אחת לחודש-חודשיים ותעשה את פריסת האוכל. אנחנו גם יכולים לעשות פריסה מידי פעם. אגב גם הוותיקים משתתפים בעלות מסוימת וגם המועצה.

נכון אנחנו לפני סוף קדנציה ויהיה ועד חדש, אבל אפשר להכניס את זה בתקציב קטן כן ניתן לעשות .

**חברת הועד אילנית שטוקהיים:** את מבקשת להגדיל תקציב, כשאנחנו מצמצמים את התקציב.

**יו"ר הועד שלומי מויאל:** אני לא חושב שאנחנו צריכים לטפל בזה שבועיים שלושה לפני סיום תפקיד. אנחנו כמה גופים שמטפלים במועדון ותיקים. צריך להעלות את הסכום ל 40 ₪ דמי השתתפות חבר.

**חבר הועד דרור גליד:** אני מסכים שמישהו צריך להיות אחראי על זה, אם מתוך הקבוצה או לא, זה לא צריך ליפול על יפה, אבל צריך לבדוק מה העלות.

**מנהלת הקהילה שנהב בן שחר:** אני רוצה לסכם וגם להזכיר, בשנה שעברה הצורך הזה שוב, אמרנו שכשיהיה מועדון חדש נערוך קניות מרוכזות יותר כדי להקל שזו אופציה אחד. בנוסף בזמנו המרת העסקת מישהי לטובת העניין בעוד חוג לוותיקים, כדי להרחיב את התוכן. עכשיו שוב הפוקוס חזר לעניין הכנת האוכל, תני לי לשבת לבנות את התקציב, כאשר אני יגיע לסעיף רווחה נשב ביחד ונסתכל ביחד איך מחלקים את העוגה.

גם באגודה הבנתי שהולכים להגדיל את התקציב לוותיקים, אולי זה יכול לעזור.

**החלטה: כרגע לא מגייסים עובדים חדשים, בעת בניית התקציב ייבחן הנושא מחדש.**

**אושר פה אחד.**

1. **פעילות חקלאית בחלקות ב' ויציאת בעלי חיים למרעה משערי המושב-**

**מנהלת הקהילה שנהב בן שחר:**

נושא שחברת הועד דיקלה סימני ביקשה להעלות, על מנת שנבדוק האם משולמים כספי המיסים ע"י הרועה צאן שמתיישב בחלקה ב'.

כרגע אין לי תשובה, הנושא עדיין בבדיקה במסגרת עבודה הגבייה.

**חברת הועד אילנית שטוקהיים :**האם אני כחברת ועד יכולה לשאול באופן אישי ולקבל ממך מידע על חוב של בנאדם ספציפי?

**מנהלת הקהילה שנהב בן שחר:** את יכולה לשאול אם הוא חייב או לא לא מעבר.

**חברת הועד אילנית שטוקהיים:** אין לי התנגדות למאבק, לא שאני לא מבינה אותו כל-כך, אבל נניח שיש פה איזשהו מאבק, חשוב לי שנשמור על כללי משחק תקניים ולא נחצה אותם כי אנחנו פה בפנים.

**מנהלת הקהילה שנהב בן שחר:** פה חצינו?

**חברת הועד אילנית שטוקהיים:** אני רוצה להבין אני לא מצליחה להבין.

**חבר הועד דרור גליד:** בואו נעשה בדיקה על כל המגורים בשטחים החקלאיים, יש עוד כמה כאלה.

**מנהלת הקהילה שנהב בן שחר:** בבקשה, בואו.

כשיש חבר ועד שמבקש להעלות נושא אני מביאה אותו לדיון על מנת שהוא יציג אותו, אני מאמינה שאם דיקלה הייתה נוכחת הערב היו עולים דברים נוספים. ממה שאני שאלתי הבנתי שדיקלה מבקשת לדעת האם הוא משלם מיסי ארנונה וועד.

לא מעבר לזה. אם הייתה פה דיקלה אני בטוחה שעוד דברים היו עולים.

**חבר הועד דרור גליד:** יש המון תנועה אליו, גם בלילות שאנשים מגיעים אליו ויש כל מיני השערות למה הם באים, האם לקחת משהו וללכת.

**מנהלת הקהילה שנהב בן שחר:**  גם אליי נכנס תושב לפני שבועיים וביקש שנבדוק את הרועה צאן. זאת לאחר שהתנדב בשער וטען שיש כמות רכבים בלתי סבירה.

**חבר הועד דרור גליד :** אם אנחנו בודקים האם משלמים מגורים בשטחים חקלאיים שנעבור על כולם. אלו שעדיין גרים אצלם בלולים.

**מנהלת קהילה שנהב בן שחר:** תגיד לי ונבדוק כחלק מעבודת הגבייה.

1. **שימוע התנגדויות בפני חוקר – 26.12**

**מנהלת הקהילה שנהב בן שחר מעדכנת:**

קיבלנו הזמנה לשימוע התנגדויות בפני חוקר ביום שלישי בשעה 16:00 בוועדה המחוזית.

**חבר הועד דרור גליד:** זה שימוע בפני חוקר, מינו מומחה שצריכים להציג לו את ההתנגדויות, האגודה צריכה לענות. זה נעשה בשלומציון מבחינתנו זו ההתנגדות שהגשנו מהוועד המקומי, יש גם התנגדויות של תושבים.

אני אהיה שם ויציג אותה.

1. **פני הכפר –**
2. **דיון בנושא העסקת החצרן:**

**חלק זה הוסר בשל צנעת הפרט, הפרוטוקול המלא נצמא במשרד הועד המקומי בלבד.**

1. **שמירה ובטחון:**
2. **קביעת נוהל לסגירת שערים בהיקף -**

**מנהלת הקהילה שנהב בן שחר:**

הותקנו 4 שערי פשפש עליהם מותקנים מנעולי אופניים פשוטים עם קוד.

1. פינת מצפור
2. הרחבה
3. שער שקד
4. שער עין המסייעת

את הקודים נכון לעתה, אני שולחת בהתאם לבקשת התושבים, גם ככה ניתן להשיג את הקשר האישי, לדעת מי פותח לבקש לסגור אחריו וכדומה.

**חבר הועד דרור גליד:** לגבי שער בית העלמין, ברחבת בית העלמין, איך שהתחילה המלחמה האגודה פרסה תלתליות , בצורה כזו שהיא חסמה את כל הדרך לכיוון השער. השער נמצא רחוק מהתלתליות, הם עשו איזשהו פתרון זמני. זה לא שאפשר לשים שם שער, אלא הפתרון צריך להיות הרבה יסודי, השלמת עשרות מטרים של גדר.

**יו"ר הועד שלומי מויאל:** מה מתקדם עם הגדר הסולרית?

**חבר הועד דרור גליד:** בדיוק, אני חושב שכרגע אנחנו לא צריכים להתעסק שם. גם השער משרת את הכרמים והאגודה וצריכים למצוא פתרון נוח גם לקבלן שעובד שם.

תושבים יכולים כרגע לצאת מלמטה.

לגבי מפתחות לשערים, זה גם היה סעיף. תושבים מבקשים מפתחות לשערים.

לאלו שרוצים לצאת עם הרכב.

השערים היום נעולים, ויש כאן תושבים שיש להם מפתחות ולילדים שלהם יש מפתחות והם נכנסים ויוצאים, ואילו יש תושבים שמבקשים לצאת ואין להם מפתחות.

אני לא חושב שצריך לעשות איפה ואיפה.

**חברת הועד יפה כהן:** אז להיות בקשר עם תושב שיש לו, להתחלק. איך עשינו עד עכשיו?

**חברת הועד אילנית שטוקהיים :** למה?

**חבר הועד דרור גליד:** למה?

**יו"ר הועד שלומי מויאל:** למה להיות בקשר?

**חבר הועד דרור גליד:** אני יכול להגיד מה אני מציע, תושב שהוא תושב המקום שאנחנו מכירים וסומכים עליו, שהוא מבקש מפתח, להחתים על נייר פשוט, לחייב בעלות השכפול, ולהחתים שמבקשים לנעול אחריו, ולא לשכפל או להעביר מפתח. לסמוך על התושבים שלנו.

**מנהלת הקהילה שנהב בן שחר :** אם תבוא ותשאל את רועי שהוא אמון על הנושא, יגיד לנו שזה החלטה של היישוב. לפני ה 7.10 מי שביקש מפתח קיבל וב 7.10 סגרו את כל השערים וביקשו שלא לפתוח, לדעתי צריכה להיות הסכמה של כולם, גם של האגודה.

**חברת הועד אילנית שטוקהיים :** ממש לא.

**חבר הועד דרור גליד:** למה? זה לא תפקיד של האגודה עם כל הכבוד.

**יו"ר הועד שלומי מויאל:** או שכולם מקבלים או שאף אחד לא מקבל, זה לא משנה מי אחראי. אין איפה ואיפה.

**החלטה: תושב שמבקש מפתח לשערים, יחתום על טופס ייעודי, ע"פ הוא מתחייב להקפיד לנעול אחריו, שלא לשכפל או להעביר את המפתח לגורם נוסף. כמו כן יחוייב התושב בעלות השכפול.**

**אושר פה אחד.**

4**. תרבות וחינוך-**

1. **פעילות חוסן ביישובים:**

**מנהלת הקהילה שנהב בן שחר:** קיבלנו הצעה לפעילות חוסן לילדים באמצעות כלבים טיפוליים, ללא עלות. מאחר והבנתי כי מדובר בפעילות של "המסייעת" – חמ"ל מתנדבים של הילה לנקרי, אחת מהמתמודדות לראשות המועצה, בחרתי להביא את זה לדיון חברי הועד – האם תרצו שנקבל את הפעילות לילדים? באופן כללי אנחנו לא אומרים לא לפעילויות שנותנים לנו ללא עלות , אך נוכח האפשרות לסממנים פוליטיים העדפתי להביא לדיון.

**יו"ר הועד שלומי מויאל:** עזבו, שהועד הבא יחליט.

**חברת הועד אילנית שטוקהיים :**אפשר לבדוק עד כמה מקודם במסייעת ענייני בחירות וסממניהם. אנחנו לא מכניסים את הילדים שלנו למסע הבחירות , אם זה משהו שראוי לנצל לטובת הילדים יש משמעות לטיפול בחוסן אם זה עכשיו או בעוד חודשיים. אם זה בא בצורה בוטה פוליטית אני אתנגד.

**חבר הועד דרור גליד:** אני ינסה להסביר איך זה נולד, איך שהתחילה המלחמה, כולם סגרו את הקמפיינים, לא היו יותר. ואז הייתה רשת של המון פעילים ומתנדבים והם חשבו איך אפשר לנצל את זה. הם שינו לזה את השם, מחקו את השם הילה לנקרי וקראו לזה "המסייעת". קבוצה של המון מתנדבים שעוזרים בהמון תחומים.

**חברת הועד אילנית שטוקהיים:** זה כמו חמ"ל אזרחי.

**החלטה: במידה ומדובר בפעילות נטולת אקט פוליטי, הועד מאשר להביא לטובת הילדים כפעילות חוסן.**

**אושר פה אחד.**

1. **צהרון לילדי א עד ג:**

**מנהלת הקהילה שנהב בן שחר:** מאוקטובר מפעילת הצהרון הקודמת בחרה שלא להמשיך עם הצהרון, הוצאנו מכרז מחדש. ניגשה אליו הודיה אברך.

נכון לעתה, הודיה מקיימת את פעילות הצהרון ביישוב ונראה שההורים והילדים מאוד מרוצים. אנו מבקשים לאחל להודיה בהצלחה.

1. **עדכונים נוספים:**

**חברת הועד אילנית שטוקהיים:** בעניין הסובה ברחוב השקד, בגלל שסגרו את השער, ולא מחנים שם אז הסובה נשארת פנויה וקל להסתובב שם. אולי צריך לחשוב יצירתי איך משאירים את המצב ככה.

**חבר הועד דרור גליד:** היועצת תנועה הייתה אמורה לעשות תכנית סימון אדום לב.

**מנהלת הקהילה שנהב בן שחר:**

היועצת תנועה נתנה הצעת מחיר, שהועד צריך לאשר.

**חבר הועד דרור גליד:** אני זוכר שאישרנו לגבי החד סיטרי , וגם בסובה ובהרחבה.

**מנהלת הקהילה שנהב בן שחר:**

נפתח את זה ונראה אנחנו מסודרים בזה.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

יו"ר הועד המקומי חותמת הועד המקומי